Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 983

a) A mesterképzési szakon végzettek ismerik: – a sinológia alapvető ágainak, területeinek (történettudomány, irodalomtudomány, nyelvtudomány, vallás- és filozófiatörténet, kultúra- és művészettörténet, filológia) legfontosabb alapismereteit, – a modern kínai írott és beszélt nyelvet legalább HSK chuzhong A szintjén, ami megfelel a felsőfokú C típusú államilag elismert nyelvvizsgának, – a klasszikus kínai írott nyelvet legalább középszinten, – a kínai nyelv, irodalom, történelem és kultúra mélyebb összefüggéseinek megértéséhez és magyarázatához szükséges kutatási módszereket, – a kínai nyelv, irodalom, történelem és kultúra mélyebb összefüggéseinek megértéséhez és magyarázatához szükséges megfelelő információkat, – a nyelvi, irodalmi és kulturális jelenségekről szerzett tudás – eredeti látás- és gondolkodásmód birtokában történő – gyakorlati alkalmazását, – a fogalmi gondolkodás és az absztrakció értő használatát, mely képessé teszi őket mind a sinológiában, mind interdiszciplináris területeken az aktuális kutatások és a tudományos munka kritikus értékelésére, a különböző korok és kortárs iskolák elméleti megközelítéseinek értékelésére, önálló kritika kifejlesztésére és szükség esetén alternatív megoldások felvetésére.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes